C 347/214
BG
Официален вестник на Европейския съюз
9.9.2022 г.
Четвъртък, 10 март 2022 r.
стандартизирана система на равнището на Съюза за облекчения във връзка с данъка, удържан при източника, придружена от механизъм за обмен на информация и сътрудничество между данъчните органи; призовава Комисията в тази връзка и в отговор на неотдавнашните разкрития относно досиетата Cum-Ex и глобалното данъчно споразумение на ОИСР/Г-20 да направи оценка на потенциалните ползи от минимална ефективна ставка на данъка, удържан при източника; призовава Комисията в тази връзка да започне отново разискванията относно блокираното преразглеждане на Директива 2003/49/ЕО на Съвета (9) (Директива за данъчното облагане на плащания на лихви и роялти); 3. приветства предложението на Комисията за модернизиране, опростяване и хармонизиране на изискванията за ДДС чрез отчитане въз основа на операции в реално време и електронно фактуриране; отбелязва, че това отчитане трябва да е лесно за използване от данъкоплатците и същевременно да позволява на данъчните администрации да имат поглед върху различните операции в реално време, като така се улеснява предотвратяването и разкриването на измами и рискови икономически оператори; счита, че изискванията за отчитане и данъчните формуляри следва да се унифицират в различните държави членки; счита, че използването на инструмента за извличане на данни „Анализ на операциите в мрежа“ представлява един от наличните варианти за намаляване на данъчните измами, и насърчава по-нататъшното му развиване и споделянето на най-добри практики между държавите членки; 4. припомня, че всички данъчни мерки, временни или не, следва да избягват изкривяването на инвестиционните решения и следва да действат като инструмент в подкрепа на постигането на целите на Съюза, очертани в член 3, параграф 3 от Договора за Европейския съюз, включително конкурентоспособността на европейските предприятия; подчертава, че изискванията за отчитане не следва да водят до непропорционално увеличение на административните разходи за стопанските субекти, и по-специално за МСП; отбелязва, че за да се противодейства ефективно на загубата на данъчни приходи, може да са необходими данни с по-добро качество и евентуално в по-голямо количество; настоява да се спазва принципът, че всички данни, които данъчните органи събират от данъкоплатците, в съответствие с правата на данъкоплатците, трябва да бъдат предоставени на държавите членки еднократно и да са защитени в условия на максимална сигурност и спазване на законите за защита на данните; отбелязва потенциала на данните и цифровите инструменти за намаляване на бюрократичните формалности и опростяване на различните задължения на данъкоплатците, по-специално в областта на подаване на справки-декларации за ДДС и обобщени декларация, и отбелязва, че изкуственият интелект (ИИ) и различни видове софтуер следва да се използват за постигане на максимална ефективност на използването на данните; подчертава необходимостта от продължаване на усилията за засилване на административното сътрудничество между държавите членки с цел намаляване на измамите и отклонението от данъчно облагане; счита, че е необходимо не само да се увеличи количеството, но и да се подобри качеството на обменяните данни с цел по-голяма ефективност на системата; 5. подчертава, че многообразието в данъчните регулации на държавите членки представлява тежест и предизвикателство, по-специално за МСП и стартиращите предприятия, извършващи дейност или желаещи да започнат да търгуват на единния пазар, тъй като им се налага да се съобразяват с до 27 различни данъчни системи; счита, че следва да се обърне надлежно внимание на по-високите разходи за привеждане в съответствие, поемани от МСП; подчертава, че МСП не следва да бъдат допълнително санкционирани чрез финансовата тежест, свързана с извършването на дейност в различни национални системи, а ползите от единния пазар следва да бъдат лесно достъпни за тях; 6. подчертава, че в стратегията за устойчиво възстановяване следва да се разгледа устойчивостта на настоящите ниски лихвени проценти и да се вземе предвид нарастващата инфлация в целия Съюз; счита, че данъчната тежест не следва да се измества от капиталовите печалби към труда, както е понастоящем; във връзка с това счита, че следва да се обърне повече внимание на големия брой мобилни работници; 7. отново посочва значението на средствата по инструмента Next Generation EU за икономическото възстановяване на Съюза и подчертава възможността за използване на Механизма за възстановяване и устойчивост за извършване на фискални реформи и инвестиции, водещи до по-справедлива, по-устойчива и цифровизирана в по-голяма степен фискална система; припомня, че програмата „Фискалис“ за периода 2021 — 2027 г. с бюджет в размер на 269 милиона евро има за цел борба с данъчните измами и подкрепя събирането на приходите за бюджетите на Съюза и на държавите членки, като помага на националните данъчни органи да си сътрудничат по-добре за борба с данъчните измами, отклонението от данъчно облагане и агресивното данъчно планиране; 8. отбелязва, че според приблизителните оценки загубите на приходи поради международно отклонение от данъчно облагане от страна на физически лица възлизат на 46 милиарда евро през 2016 г.; отбелязва настоящите нарушения на единния пазар, дължащи се на вредни данъчни практики, които представляват вредна данъчна конкуренция; отбелязва, че освен плана за действие е публикувано и съобщение на Комисията относно доброто управление в областта на данъчното облагане в ЕС и извън него, в което се поставя акцент върху необходимостта от реформа на Кодекса за поведение при
(9)
Директива 2003/49/ЕО на Съвета от 3 юни 2003 г. относно общата система на данъчно облагане на плащания на лихви и роялти между свързани дружества от различни държави членки (ОВ L 157, 26.6.2003 г., стр. 49).